NaiveNeuron/SloPal huggingface dataset:
Raši, Richard, poslanec NR SR (2015-10-30):
Vážený pán premiér, škoda, že tu nie ste, lebo opäť prehovorila rozpoltená osobnosť, komplexná porucha osobnosti pána poslanca Hlinu a zasa reagoval na všetko možné, len nie na to, čo tu odznelo. (Reakcie z pléna.) Ale mám jednu dobrú správu, blíži sa zima, chystám pre pána poslanca Hlinu kabát, ktorý bude mať zošité rukávy vpredu. (Reakcie z pléna.) Ale vráťme sa k tomu, čo tu odznelo. (Prerušenie vystúpenia predsedajúcim.)
Jasaň, Viliam, poslanec NR SR (2011-03-25):
Ďakujem pekne, pán predseda. Vážený pán kolega Záhumenský, ďakujem ti za tvoje vystúpenie, v ktorom si jasne ukázal, že komu o čo ide. Kto chce zdierať prvovýrobcov a kto sa ich snaží uchrániť pred naozaj mnohokrát likvidačnými podmienkami obchodných reťazcov. Počul som tu poznámky, že hovoríš dlho, možno, že dlho, ale hovoril si jasne a konkrétne, dokonca až tak, že som tam videl, a to iba nadľahčene, že kolega Jurčík ťa chcel odstreliť, tam od dverí, ale to som iba tak videl, to nič, to len tak pomimo. Samozrejme, že takéto vystúpenia by si mal možno hovoriť, častejšie vystupovať, aby si jasne ukázať, že komu o čo ide. Komu ide o naháňanie zisku a komu ide o likvidáciu prvovýrobcov. Samozrejme, že spomenul si 55-dňovú lehotu splatnosti. Ja poznám prípady, kde je 90-dňová lehota splatnosti, veď to je likvidačné, to je absolútne likvidačné pre prvovýrobcov. Samozrejme, že je možné povedať, že ak je nevýhodná zmluva, tak ju neprijmi. No áno, ja ju neprijmem, ale, samozrejme, tým skončím a som v likvidácii. Čiže ešte raz by som ti chcel poďakovať a upozorniť všetkých kolegov, aby si uvedomili, že tu naozaj ide o záchranu tých, ktorí musia takéto podmienky prijať, aby aspoň prežili, aby živorili, aby neboli zlikvidovaní. Ďakujem.
Bublavý, Dušan, poslanec NR SR (2018-06-15):
Ďakujem pekne za slovo. Vážená pani predsedajúca, kolegyne, kolegovia, tento návrh zákona, spolu s mojimi kolegami sme pristúpili k tomuto návrhu kvôli tomu, že ešte v roku 2011 boli krátené platy starostov obcí a primátorov miest. Ono sa to nazvalo ako také protikrízové opatrenie, keď v tej dobe sme sa akosi stali starostovia a primátori, ako keby taká škodná, vtedy bolo v móde, aby sa platy znižovali, tak došlo tak aj k zníženiu platov starostov a primátorov zhruba o 10 percent. Keďže kríza pominula, ja si myslím, že by bolo vhodné, aby sme aj ľudí, ktorí robia v samospráve, aby sme ich ohodnotili a aby sme aspoň na úroveň roku 2011 ich platy vyriešili. Ďakujem, skončil som, môžeme, ale, pani predsedajúca, chcel by som sa hneď ako prvý prihlásiť do rozpravy.
Bugár, Béla, podpredseda NR SR (2011-03-25):
Pán poslanec Chren.
J. Čech, poslanec: (2010-03-10):
Pán predseda, dajte, prosím, hlasovať o bodoch spoločnej správy 2 až 5 a 8 spoločne s návrhom gestorského výboru uvedené body schváliť.
Burian, Jozef, poslanec NR SR (2017-10-19):
Teraz dajte hlasovať osobitne o bode 4 pozmeňujúceho návrhu pani poslankyne Gaborčákovej.
Sulík, Richard, predseda NR SR (2011-03-22):
Ďakujem. Prerušujem rokovanie o tomto bode programu. Budeme pokračovať prvými čítaniami, ktoré uvádza ministerka spravodlivosti Lucia Žitňanská. Ide o päť vládnych návrhov zákonov. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov . Vládny návrh zákona je pod tlačou 243. Návrh na jeho pridelenie na prerokovanie výborom je v rozhodnutí č. 253. Pani ministerka, máte slovo.
Hort, Milan, podpredseda NR SR (2011-11-30):
Faktické poznámky na vystúpenie pána Petráka neevidujem. Bol posledný, ktorý sa prihlásil do rozpravy, preto vyhlasujem rozpravu za skončenú. Pýtam sa pána ministra, či chce reagovať na rozpravu. Nie. Pán spravodajca? Taktiež nie. Prerušujem rokovanie o tomto bode programu. Tým, že sme to nestihli do dvanástej hodiny dnešného dňa, tak sa bude aj o tomto bode hlasovať až o sedemnástej a tým pádom sa jeho prerokovanie presúva aj vo výboroch až po hlasovaní o sedemnástej hodine. V súlade so schváleným programom nasledujú teraz všetky zákony, ktoré sa týkajú rozpočtu verejnej správy na rok 2012, čiže budeme pokračovať druhým čítaním o vládnom návrhu zákona o spotrebnej dani z alkoholických nápojov . Tento vládny návrh je uverejnený ako tlač 512 a spoločnú správu výborov máte ako tlač 512a. Prosím teraz pána ministra, aby vládny návrh zákona odôvodnil. Poprosím pána poslanca Marcinčina, aby sa pripravil. Nech sa páči, pán minister.
M. Hort, podpredseda NR SR: (2008-11-05):
Š. Harabin, podpredseda vlády a minister spravodlivosti SR: Áno, k zákonu...
Laurenčík, Milan, podpredseda NR SR (2020-09-16):
Ďakujem. Prosím, zaujmite miesto pre spravodajcu. Otváram všeobecnú rozpravu. Do rozpravy som dostal písomnú prihlášku, za klub SMER je prihlásený pán poslanec Ján Richter. Pán poslanec, nech sa páči, máte slovo.
Krajčír, Ľuboš, poslanec NR SR (2021-06-24):
Ďakujem za slovo. Pán kolega, treba sa podľa mňa na túto problematiku pozrieť aj z iného pohľadu. Raz už sme tu v pléne mali tento návrh a mňa by veľmi zaujímalo, či, kolegovia, máte nejakú analýzu, ako sa k tejto téme postavila naozaj široká verejnosť, ktorej sa to týka, čo sa spravilo k dnešnému dňu z vašej strany, ako sa nejakým spôsobom pomohlo konkrétne týmto ženám, ktoré zvažujú, či ísť na potrat, alebo nie. Ak chcete niekoho presvedčiť, naozaj treba dať na stôl fakty a argumenty, prizvať k téme odborníkov, lekárov, psychológov a naozaj ľudí, ktorých sa to týka. Prejsť si ženy s deťmi v centrách záchrany. Takto to naozaj iba nasilu opäť chcete pretlačiť a mňa mrzí, že z tejto témy jediné, čo s ňou naozaj sledujete, je váš osobný prospech. Prospech predkladateľov, ich nejaká poznateľnosť. Naozaj my pomáhajme priamo ľuďom. Poďme otvoriť túto tému, poďme diskutovať. Ale nie, že my sa rozhodneme, lebo ja to tak cítim. Naozaj aby ten výsledok bol priamo tej najväčšej širokej verejnosti prospešný. Ďakujem.
Krištúfková, Petra, poslankyňa NR SR (2020-11-03):
Vážený pán predsedajúci, v rozprave neboli podané žiadne pozmeňujúce návrhy ani doplňujúce, ani žiadne procedurálne. Spoločná správa obsahuje 1 pozmeňujúci návrh. Pán predsedajúci, dajte, prosím, hlasovať o jedinom pozmeňujúcom návrhu zo spoločnej správy s odporúčaním gestorského výboru schváliť.
Bugár, Béla, podpredseda NR SR (2018-11-30):
Na vystúpenie pána ministra s faktickými poznámkami – štyria. Pán poslanec Heger, nech sa páči.
Petráš, Vladislav, poslanec NR SR (2013-12-03):
Vážená pani predsedajúca, v rozprave vystúpili siedmi poslanci, traja poslanci dali pozmeňujúce návrhy, a to pán Brocka, pán Fecko a pán Poliačik. Vážená pani predsedajúca, dajte, prosím, hlasovať najskôr o bodoch zo spoločnej správy 1, 2, 3 s odporúčaním gestorského výboru schváliť.
I. Mikloš, podpredseda vlády a minister financií SR: (2006-01-31):
Ide najmä o upresnenie definícií týkajúcich sa podmienok oslobodenia od spotrebnej dane z vína, upresnenie definície užívateľského podniku, doplnenie povinnosti zaslať kópiu prvého dielu sprievodného dokumentu správcovi dane dodávateľa pred začatím prepravy, upresnenie definície oprávneného príjemcu, umožnenie prepravy vína z daňového skladu na daňovom území slovenskými zástupcami alebo Ozbrojenými silami Slovenskej republiky a upravenie evidencie vedenej colným úradom a Colným riaditeľstvom v nadväznosti na nadobudnutie účinnosti nariadenia Rady. Ďakujem za pozornosť.
Jurinová, Erika, podpredsedníčka NR SR (2015-06-23):
Ďakujem pekne, pán minister. Pán spravodajca nechce sa vyjadriť v rozprave. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov . Vládny návrh zákona má parlamentnú tlač 1568. Návrh na jeho pridelenie na prerokovanie výborom je v rozhodnutí č. 1580. Prosím, pán podpredseda vlády, uveďte tento návrh zákona.
Pellegrini, Peter, predseda NR SR (2015-06-30):
Prezentujme sa a hlasujme o poslaneckom návrhu pána poslanca Petráka, o bodoch 1 a 3. (Hlasovanie.) Prítomných 141 poslancov, za hlasovalo 79, proti boli 6, zdržalo sa 56 poslancov. Tieto body sme schválili, pán poslanec.
Žiga, Peter, podpredseda NR SR (2024-09-26):
Pán poslanec Jarjabek.
Marosz, Ján, poslanec NR SR (2017-05-17):
Na záver dovoľte, aby som zopakoval, že predložený návrh zákona reaguje na nedostatky, ktoré máme v našom legislatívnom systéme, resp. na nejaké také, také otvorené pole, kde tým, že tento fenomén je rozšírený a je tu aj podľa štatistík nárast tohto nelegálneho zamestnávania na Slovensku, je potrebné na to zareagovať. Zareagovať na to sprísnením, aby títo nezodpovední zamestnávatelia mali nad sebou taký ten varovný zdvihnutý prst, pozor, akonáhle opakovane budem zamestnávať ľudí načierno, tak hrozí mi za to aj trestnoprávny postih. Samozrejme, je to na veľmi tej miernej spodnej hranici. Hovoríme tu o samozrejme podmienečných trestoch, ktoré hrozia tým nezodpovedným zamestnávateľom, ktorí opakovanie porušujú zákon. Takže poctiví zamestnávatelia sa nemajú naozaj čoho obávať, ale našou povinnosťou ako poslancov Národnej rady je, aby sme sa postavili na stranu tých, ktorí sú znevýhodnení v systéme, ktorí sa nedokážu efektívne brániť a ktorí trpia tým, že zamestnávatelia im nepredložili riadnu pracovnú zmluvu a neplatia za nich žiadne odvody. Prosím vás veľmi o podporu tohto návrhu zákona. Tu naozaj nejde o ľavicu, pravicu, tu naozaj nejde o žiadne politické šarvátky. Ide tu o konkrétnu a dobrú vec, ktorá má chrániť tých posledných, tých pracovitých ľudí, ktorých v krajine máme. Takže vyšlime aj taký pozitívny signál voči ľuďom, že naozaj sú tu ľudia, ktorí sa chcú vás zastať, ktorí bojujú za vás, ktorí hľadajú vašu ochranu. A nie je všetko na tom Slovensku také čierne alebo také stratené, ako to niekedy, niekedy možno vyzerá. Takže prosím vás o podporu tohto zákona. Ďakujem pekne.
Kuriak, Milan, poslanec NR SR (2020-11-24):
Ďakujem za slovo. Vážený pán predsedajúci, vážené kolegyne, kolegovia, dovoľte mi, prosím, predniesť spoločnú správu výborov Národnej rady Slovenskej republiky o výsledku prerokovania návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (tlač 294), vo výboroch Národnej rady Slovenskej republiky v druhom čítaní. Výbor pre financie a rozpočet ako gestorský výbor podáva túto spoločnú správu. Národná rada uznesením č. 382 zo dňa 3. novembra 2020 pridelila tento návrh týmto výborom: výboru pre financie a rozpočet, ústavnoprávnemu výboru, výboru pre verejnú správu a regionálny rozvoj. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanoviská k predmetnému návrhu zákona. K predmetnému návrhu zákona zaujali výbory toto stanovisko: Odporúčanie pre Národnú radu návrh schváliť, výbor pre financie a rozpočet uznesením č. 112 zo dňa 19. novembra 2020, ústavnoprávny výbor uznesením č. 161 zo dňa 12. novembra 2020, výbor pre verejnú správu a regionálny rozvoj uznesením č. 51 zo dňa 19. novembra 2020. Z uznesení výborov Národnej rady nevyplývajú žiadne pozmeňujúce a doplňujúce návrhy. Gestorský výbor na základe stanovísk výborov k danému návrhu skupiny poslancov odporúča Národnej rade predmetný návrh zákona schváliť. Spoločná správa výborov Národnej rady o prerokovaní predmetného návrhu bola schválená uznesením gestorského výboru č. 130 zo dňa 24. novembra 2020. Týmto uznesením ma výbor zároveň poveril za spoločného spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku. Ďakujem, skončil som. Otvorte, prosím, rozpravu.
Érsek, Árpád, minister dopravy a výstavby SR (2017-03-23):
Ďakujem za slovo, vážený pán predsedajúci. Ďakujem za otázku, pán poslanec. Ministerstvo dopravy a výstavby Slovenskej republiky sa dlhodobo snaží zdynamizovať proces výstavby diaľnic a rýchlostných ciest. Tento proces je v posledných rokoch obzvlášť viditeľný v okolí Žiliny, kde sa stavia hneď niekoľko diaľničných úsekov. Medzi nimi aj úseky D1 Hričovské Podhradie – Lietavská Lúčka a D1 Lietavská Lúčka – Dubná Skala. Ide o dve susediace stavby, na ktorých pomedzí má vzniknúť privádzač na Žilinu. Neviem, či ste niekedy boli na stavbe niektorého z diaľničných úsekov, ide o komplikované technické diela, špeciálne v styčných bodoch, kde sa musia koordinovať dve stavebné firmy, je mimoriadne náročné koordinovať aj dve spoločnosti tak, aby stavba prebiehala hladko a bez komplikácií. V tomto prípade bude na tomto styčnom bode ešte vznikať nový diaľničný privádzač. Preto Národná diaľničná spoločnosť, ... (pozn. red.: nejasne vyslovené) spoločnosť analyzuje všetky možnosti, ako zabezpečiť výstavbu tejto cesty čo najtransparentnejším postupom a zároveň v čase, ktorý zabezpečí, že diaľnica bude funkčná. Neviem, či na základe čoho tvrdíme, že Národná diaľničná spoločnosť postupuje protiprávne, ale podľa mojich informácií sa mýlite. Všetky kroky, ktoré Národná diaľničná spoločnosť podniká v tomto smere a ktorých jedným cieľom je zabezpečiť kvalitné cesty pre ľudí aj v okolí Žiliny, sú plne v súlade so zákonom. Zákon o verejnom obstarávaní umožňuje zmeniť zmluvu počas jej trvania bez nového verejného obstarávania, ak ide o doplňujúce tovary, stavebné práce alebo služby, ktoré sú nevyhnutné a zabezpečujú funkčnosť celého diela predmetu zmluvy, nie sú zahrnuté do pôvodnej zmluvy a poskytuje ich pôvodný dodávateľ. Hodnota všetkých zmien musí byť nižšia ako finančný limit podľa zákona o verejnom obstarávaní a od závislosti od typu zákazky alebo koncesie a zároveň musí byť nižšia ako 15 % hodnoty pôvodnej zmluvy, ak ide o zákazku na uskutočnenie stavebných prác. Stavba privádzača túto podmienku spĺňa. Ďakujem, skončil som.
V. Palko, minister vnútra SR: (2003-10-23):
Predovšetkým máme systém pomerného zastúpenia, ktorý vyhovuje súčasnej koalícii, ktorá má zodpovednosť vládnutia, a myslím, že aj vašej strane vyhovuje, a zároveň chceme viacero volebných krajov. Keď majú platiť tieto dve veci dohromady, tak okamžite znamená, že pri rozdeľovaní mandátov bude aj tzv. druhé skrutínium. Pri jednom volebnom obvode také niečo neexistuje. Druhé skrutínium znamená, že pri rozdeľovaní mandátov pre stranu v jednotlivých krajoch ostávajú isté zvyšky hlasov, ktoré neboli využité. A tie sa potom sčitujú pre každú stranu a dodatočne sa ešte prideľujú nejaké mandáty. Ten zvyšok hlasov pre jednu stranu v jednom volebnom obvode si predstavte ako necelý mandát, nejakú časť mandátu. A teraz je rozdiel, či sa takéto zvyšky načítavajú pre štyri kraje alebo pre osem krajov. Keď sa načítavajú pre štyri kraje, tak je pravdepodobné, že strana v druhom skrutíniu ešte získa jeden-dva mandáty. A tieto mandáty sa prideľujú už nie podľa nejakého rozhodovania voličov, ale rozhodnutím centra tej politickej strany. Ak by sa sčitovalo osem zvyškov, tak je pravdepodobné, že každá strana by rozhodovala, potom by dostala ešte tak približne štyri-päť, možno viacej mandátov. A o tom, kto by tento mandát získal, by rozhodovalo vedenie politickej strany, nie voliči. Ak by sa konali ostatné parlamentné voľby minulý rok podľa princípu, ktorý navrhuje teraz ministerstvo vnútra, tak v druhom skrutíniu by sa dohromady pre všetky strany rozdeľovalo 12 mandátov. Ale ak by sa tie voľby konali podľa systému, kde by bolo 8 krajov, tak by sa rozdeľovalo 20 mandátov. A to ešte vyšlo dosť málo. Pokojne by to mohlo byť 25, pokojne by to mohlo byť 30. Tých 30 vychádza ako istý priemer. Predstavte si, že by sa každý piaty poslanec stal poslancom preto, že by to vlastne v druhom skrutíniu rozhodla politická strana. Toto považujeme za niečo, čo je v rozpore s princípmi demokracie. A ak by sme pristúpili na 8 krajov, tak by sme išli proti tomu, čo chceme dosiahnuť, a to zvýšenie váhy preferenčných hlasov. Čiže podstate 8 krajov by znamenalo, že by sme odobrali veľký počet mandátov rozhodovaniu voličov preferenčnými hlasmi a že by o nich rozhodovali centrá politických strán. Preto v skutočnosti tie 4 volebné kraje sú demokratickejšie ako 8. Čo sa týka druhej časti otázky, tak si myslím, že keď sa pozrieme na históriu volieb za posledných 12 rokov, tak vidíme, že často tie voľby boli športom pre niektoré skupiny, ktoré si povedali, že založíme stranu, ideme do volieb. V skutočnosti nešlo o faktické politické strany, ktoré sa skutočne chceli uchádzať o mandáty od voličov, ale iba o recesistov. A tomuto by sme chceli zabrániť tou volebnou kauciou. Samozrejme, nemusí to byť pol milióna na stranu na jeden volebný kraj, môže to byť štvrť, môže to byť stotisíc, ale v zásade nejaká garancia dôveryhodnosti by tam mala byť, pretože voľby nie sú holubník. Myslím si, že tento princíp - voľby nie sú holubník - by mal každý starý komunista ctiť. O tom som pevne presvedčený. (Potlesk.)
D. Čaplovič, poslanec: (2005-06-22):
Po druhé, čo sa týka či zamestnaný, alebo nezamestnaný. No, v tom období do roku 1989 veľmi dobre viete, že akokoľvek kto by bol nezamestnaný, bol by automaticky vyhlásený ako príživník, vtedy musel byť každý zamestnaný. To znamená, každý jeden, ktorý, povedzme, v tom období by mal stratu zamestnania, musel to zamestnanie dostať, čiže museli mu nájsť nejaké zamestnanie, a toto zamestnanie mu aj našli. Ale je to naozaj katastrofa, keď musím povedať, že v tej oblasti, v ktorej robili, v ktorej sa profesionálne školili, napríklad čo napísal docent Olexa v Tieni šípových krížov s pánom Viplerom veľmi významnú prácu v šesťdesiatych rokoch, už ďalej nemohli pokračovať, čiže zostarli ako väzni na slobode a zostali v podstate mimo spoločnosti. A takýmto spôsobom by som prosil, aby sme pre tých pár, čo zostalo medzi nami, nejakým spôsobom to odškodnenie našli. Ďakujem.
Pellegrini, Peter, predseda NR SR (2014-12-09):
Kolegyne, kolegovia, budeme pokračovať reakciami, faktickými poznámkami na vystúpenie pána poslanca Beblavého. Ako prvý s faktickou poznámkou pán poslanec Novotný. Nech sa páči. (Pokračovanie v rokovaní o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. , tlač 1241.)
Glváč, Martin, podpredseda NR SR (2017-06-14):
Ďakujem. Vyhlasujem rozpravu... S reakciou pán poslanec Gröhling.
P. Hrušovský, predseda NR SR: (2003-10-24):
(Hlasovanie.) Prítomných je 133 poslancov, za 76, proti 46, zdržalo sa 11. Návrh zákona sme schválili. Ďakujem pánovi poslancovi Mikušovi a poprosím pána podpredsedu vlády a ministra financií, aby z poverenia vlády Slovenskej republiky uviedol a odôvodnil vládny návrh zákona o dani z príjmov , ktorý prerokúvame ako tlač 368. Spoločnú správu výborov máte ako tlač 368a. Ešte predtým, ako udelím slovo pánovi ministrovi, pán poslanec Ďaďo. V. Ďaďo, poslanec: Ďakujem, pán predseda. Kolegyne, kolegovia...
Hrnčiar, Andrej, podpredseda NR SR (2017-11-30):
Nech sa páči, pani poslankyňa Remišová.
Žiga, Peter, podpredseda NR SR (2024-01-19):
Pani poslankyňa Kalmárová.
Danko, Andrej, predseda NR SR (2016-05-25):
Vážení páni poslanci a pani poslankyne, ešte jedna milá vec. Chcem pozdraviť z tohto miesta deti z Kostolišťa, ktoré sú u nás (reakcia z pléna), a z Plaveckého Štvrtku, ktoré sú u nás na návšteve. (Potlesk.) Ďakujem vám, páni poslanci, pani poslankyne, prerušujem rokovanie o tomto bode programu a prerušujem schôdzu a rokovanie do 14.00 hodiny. Ďakujem. (Prerušenie rokovania o 11.59 hodine.) (Pokračovanie rokovania o 14.00 hodine.)
Vons, Peter, poslanec NR SR (2023-06-22):
Ďakujem, ďakujem, pán premiér, za odpoveď. Áno, do určitej miery teda, samozrejme, akceptujeme to, že je tá nestrannosť tuná, ktorá nám môže trošička tak pootvoriť túto tému, ako ste povedali, nestranne, takže len máme naozaj pred sebou také pomerne krátke obdobie a dokonca ešte také hluché obdobie, že kde by som teda si myslím nielen ja, ale mnohí uvítali práve to, čo ste spomenuli, aj tú verejnú diskusiu a oboznámenie, aby to nebolo také, že politici sa medzi sebou dohodli. Takže ja iba ešte možno, že či teda v tom vašom uvažovaní sa, uvažujete tak, že by teda boli len tie napríklad tri samosprávne kraje, trebárs ešte plus bratislavský, alebo nejakým iným spôsobom?
Hrnčiar, Andrej, podpredseda NR SR (2018-05-28):
Tri faktické poznámky. Nech sa páči, pán poslanec Mora.
V. Veteška, podpredseda NR SR: (2005-06-23):
J. Miklušičák, poslanec: Ďakujem pekne, pán predsedajúci. Ja už som k tomuto zákonu reagoval a chcem k nemu reagovať ešte raz. Tento zákon ja si myslím, že má za cieľ dokázať, že ŠtB nenarábala kóšer s dokumentmi a s materiálmi, s osobami, s ktorými prišla do styku. Ak vyjdeme z tohto predpokladu, čo, si myslím, je celkom legitímny, tak ale potom aj výsledok negatívny písmoznalca nebude hovoriť o tom, že dotyčný alebo dotyčná osoba  nespolupracovala s ŠtB, pretože my znedôveryhodníme ŠtB ako inštitúciu, kde je všetko možné, aj to, že ja som spolupracoval, ale podpisoval to za mňa niekto iný. A preto aj keď som vystúpil dosť tvrdo pri minulom prerokovaní tohto návrhu zákona, ja podporím tú novelu, ona nebude škodná, ale nebude vypovedať o nič viac a o nič menej o stave veci, ako je dnes situácia. Považujem to za zbytočnú novelu.
Blanár, Juraj, podpredseda NR SR (2021-12-08):
Ďalší s faktickou poznámkou, pán poslanec Suja.
B. Bugár, podpredseda NR SR: (2005-12-13):
Pán minister, chcete zaujať stanovisko k rozprave? Nech sa páči.
Sulík, Richard, predseda NR SR (2011-04-01):
Pani poslankyňa Košútová.
Pročko, Jozef, poslanec NR SR (2022-02-11):
Ďakujem pekne. Pán poslanec Svrček, presne si povedal, že je to vlastne naozaj také divadlo celé, čo tu predvádzajú. Oni boli pri moci a pri tvrdej moci, keď tu mali totálnu väčšinu, tak nedali žiad... o žiadnom referende nerozprávali. Vtedy práveže boli tichučko. Teraz otočili a teraz potrebujú referendum. Mne osobne je to jedno. Mne je to jedno naozaj. Ja mám kde ísť a kde, naozaj mám čo robiť, ale keď sa pozriem naozaj na, tamto infantilné deti 24-ročné či 26-ročné, ktoré okrem vrieskania nevedia nič. Keď sa pozriem na partičku, ktorá odišla od Roba Fica len preto, lebo biznismeni v SMEROHLAS-e potrebovali zarábať, tak toto je divadlo, čo predvádzajú. A čo predviedol aj teraz Erik Tomáš, tak to je niečo, čo nemá s politickou korektnosťou, slušnosťou nič spoločné. To je čis... Ja sa prihlásim teda, ale musím to povedať. Oni si zvolili ústavných sudcov, ktorí tam sú stále. Tí ústavní sudcovia povedali, že tá otázka bola spackaná, že Fico, ktorý sa namiesto práce pre ľudí venuje... nechcem zachádzať do osobných vecí, tak naozaj namiesto toho pripravili niečo, čo Ústavný súd povedal, že nie je dobré. Mne, ešte raz, je jedno, ja som za to, keď sa ľudia rozhodnú, že má byť referendum, nech to referendum je. Ale ja som stopercentne presvedčený, že tí ich voliči, a tých je 900-tisíc, keď tu spomeniem aj Harabina, aj Druckera a ďalších týchto možných, tamto fašistov plus SMEROHLAS, majú 900-tisíc ľudí. Tí ľudia naozaj chcú, aby vládli títo zlodeji. Ale je tu 4 milióny 100-tisíc ľudí, ktorí chcú slušnosť. Ktorí nechcú zlodejov. A to je dôležité.
V. Veteška, podpredseda NR SR: (2004-10-27):
J. Jaduš, poslanec: Vážení kolegovia, ja by som sa chcel odpichnúť od slov pána Janiša, keď povedal, že diaľnice budú znamenať pracovné príležitosti pre regióny, kde tej práce nie je dosť, po ich dostavaní. Chcel by som tu na tomto mieste pripomenúť ešte jeden fenomén. Počas výstavby diaľnic v minulosti sa mnohokrát stávalo, že v chudobných regiónoch Prešovského kraja stavali diaľnice ľudia zo západu Slovenska a firmy zo západu Slovenska. Chcel by som poprosiť pána ministra ako garanta tohto projektu a pevne verím, že aj Diaľničná spoločnosť a vláda s k tomu tak postaví, že v budúcnosti skutočne aj tú mieru nezamestnanosti, ktorú Prešovský a Košický kraj vykazuje ako najvyššiu v celom štáte, že budú sa snažiť zapájať do týchto štátnych zákaziek aj dlhodobo nezamestnaných a predovšetkým firmy z východného Slovenska. Ja si myslím, že práca je taká vzácna, že aj náklady na výstavbu diaľnic môžu ísť ešte nižšie, ako sú teraz vypočítané, pretože som bol svedkom, osobne som bol svedkom toho, koľko robotníkov muselo spať na východe, jesť na východe, dostávať diéty a tak ďalej a tak ďalej. To znamená, že evidentne tie náklady boli vyššie, ako keby boli zamestnaní ľudia v mieste tej stavby alebo v mieste výstavby. Ďakujem veľmi pekne.
Laurenčík, Milan, poslanec NR SR (2019-09-19):
Ďakujem za slovo. Vážené kolegyne, kolegovia, neplánoval som vystúpiť ako spravodajca v záverečnom slove, ale nenechám si ujsť takúto peknú príležitosť, keď tu mám všetkých poslancov v sále, a chcel by som vás teda všetkých poprosiť jednak ako spravodajca, jednak ako spolupredkladateľ tohto návrhu zákona o jeho podporu. Ďakujem pekne.
Glenda, Tibor, poslanec NR SR (2015-11-20):
Ďakujem. Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Laurenčík, Milan, podpredseda NR SR (2022-04-29):
Pán poslanec Jaroslav Baška s faktickou poznámkou.
Kalmárová, Viera, poslankyňa NR SR (2024-01-31):
Ďakujem za slovo. Niektorí kritizujú, že táto debata je príliš dlhá, ale dĺžka debaty má svoj význam, lebo v nej odznievajú aj také príspevky, ako predniesla pani poslankyňa Kolíková, to naozaj. A čím sa viac o tejto téme rozpráva, tým je pre mňa zábavnejšie, do akej interpretačnej krízy sa dostávajú poslanci vládnej koalície. Áno, videla som tú debatu, ktorú ste mali s pánom poslancom Michelkom, a na otázku, kde sú v tohtoročnom rozpočte vyčlenené prostriedky na advokátov ex offo, povedal, že v budúcoročnom rozpočte. Na otázku, kde sú v tohoročnom rozpočte vyčlenené prostriedky na rozšírenie počtu probačných a mediačných úradníkov, povedal, že v budúcoročnom rozpočte. Čiže zákon má platiť od marca 2024, ale zdroje budú vyčlenené od januára 2025. Tak to bude zrejme dovtedy fungovať nejakým systémom perpetuum mobile. No a poznámka moja je k tomu taká, že to bolo ako vystrihnuté z politickej satiry a podľa mňa nič lepšie nevystihuje žáner týchto noviel zákonov ako žáner politickej satiry. A teraz, ak by som mala povedať niečo vážne, tak je zrejmé, že čo je na tom to podstatné a čo je ornament, na ktorom nezáleží. To podstatné vedia, to, čo je podstatné, vedia tí, pre ktorých sa teda skracovali trestné sadzby, skracovali sa premlčacie doby a menil sa proces trestného stíhania. A čo je tým bezvýznamným ornamentom? No to je práve, myslím, tá restoratívna justí... (Prerušenie vystúpenia časomerom.)
P. Paška, predseda NR SR: (2009-04-15):
(Hlasovanie.) 141 prítomných, 112 za, 1 proti, 28 sa zdržalo. Návrh sme postúpili do druhého čítania.
J. Kvorka, poslanec: (2007-10-29):
Vyjadrili ste sa tuná, že v koalícii prebiehalo vydieranie, prebiehalo kšeftovanie. Pani poslankyňa, to sú tvrdé slová, za ktorými si treba stáť. A treba povedať konkrétne, aké vydieranie tu prebiehalo, aké kšeftovanie tu prebiehalo. Bol by som rád, keby ste počas tohto zasadnutia nám toto tu všetkým prítomným vysvetlili, pretože nie som jeden sám tuná, ktorý by sa to chcel dozvedieť. Predložili ste tu s pani poslankyňou Radičovou minimálne 12 pozmeňujúcich návrhov. Ja sa pýtam, prečo ste toto nespravili vtedy, keď ste boli pri moci. Pri moci ste boli 8 rokov. Mali ste možnosť toto všetko spraviť. Ale teraz vyletíte, robíte veľké bububu, predkladáte návrhy, ktoré ste mohli bez problémov urobiť a predložiť vtedy, keď ste boli pri vládnutí. Čo sa týka tej ochrany invalidných dôchodcov, myslím si, že vo svojom vystúpení sa k tomu bližšie vyjadrím. A zaujmem stanovisko k tomu sčasti, k tej časti, o ktorej ste hovorili, sa vyjadrila pani poslankyňa Belásová. Ďakujem.
Červeňáková, Elena, poslankyňa NR SR (2019-09-17):
Ďakujem ti, kolegyňa Gaborčáková, za tvoju rozpravu, ktorá bola vecná, argumentačná, pragmatická a racionálna. Tvoje príspevky, aj keď sa pán Burian smejete, ale je to fakt, to je prvá vec. Druhá vec. Ako chceme zvýšiť pôrodnosť na Slovensku, keď nepodporíme vysokoškoláčky, ktoré otehotnejú počas štúdia, rodičovským príspevkom? Mali by sme ich podporovať, lebo vek pôrodnosti u žien nám stúpa. Žiaľbohu, rodia nám ženy už 30, 35 až 40-ročné. Takže je veľmi dôležité podporovať rodičovským príspevkom vysokoškoláčky a tak isto aj chudobné rodiny, ktoré sa zodpovedne starajú o svoje deti. Ďakujem.
Laurenčík, Milan, podpredseda NR SR (2021-06-30):
Pani poslankyňa Jana Vaľová, nech sa páči.
Laurenčík, Milan, podpredseda NR SR (2022-02-15):
Toto bol posledný príspevok v rámci písomnej rozpravy. Teraz sa pýtam, či sa chce niekto prihlásiť do rozpravy ústne. Končím možnosť prihlásiť sa do rozpravy. Do rozpravy sa prihlásil jeden pán poslanec, pán poslanec Igor Kašper. Nech sa páči, máte slovo.
Hraško, Igor, poslanec NR SR (2015-02-18):
Ďakujem za slovo. Pán minister, naozaj bolo to vyslovene vrcholne nechutne trápne. Smerácky hyenizmus naozaj nemá hraníc a to ste ho prezentovali v celej svojej kráse. Samé osočovanie, ale vy sa v podstate nemáte ani inak brániť. Ani sa neviete, chýbajú vám totižto skutočné, relevantné argumenty. Vy ste nemali obhajovať privatizáciu. To, čo už vám bolo povedané na začiatku, že sa nemáte, nemá sa tu hovoriť o privatizácii, má sa hovoriť o vašom konflikte záujmov. To, že ste hájili záujem firmy žalobou na súde, to je vaše legitímne právo. Ale vadí mi to, že ste sa potom dostali do Fondu národného majetku, ktorý ste tesne predtým zažalovali. Viete, toto je, toto je vrchol drzosti a vy si tuná ešte vystúpite a obhajujete to, však to sa absolútne nič nestalo. Však čo sa, jedná sa len o 60 mil. eur. Koľko sme to potrebovali financií na to, aby sme učiteľom zvýšili plat? Päťdesiat miliónov? Aha, vidíte a učitelia o to prídu, lebo Pavlisovi sa vyplatí, teda, pardon, nie Pavlisovi, vyplatí sa to firme, ktorá už sídli niekde úplne inde, pretože sme sa akože zbavili tejto firmičky tesne predtým, ako sme mali niekde nastúpiť. To je práve ten váš hyenizmus. Hovorili ste, vy ste hovorili o manipulácii. Vy. Vaša vláda manipuluje so všetkým, kde sa dá ešte niečo vytrieskať, a vy tu idete kázať o manipulácii? Vy idete kázať o manipulácii? Pýtali ste sa nás, či nám nevadí to, kto ako sa dostal ku podnikom v privatizácii. Mne to vadí, ale začnime teda vami. Začnime vami, a keď vy ustúpite, potom prídu na rad ďalší a stále nezodpovedaná otázka tých 600-tisíc korún. Ako sa ku vám dostali? No, pán minister, hm, rozpráva sa s druhým ministrom. Nevenuje pozornosť. Načo? Však on má istotu, že však aj tak sa nič nestane, len si rozprávajte. Typicky smerácke.
Káčer, Rastislav, dočasne poverený minister zahraničných vecí a európskych záležitostí SR (2023-03-30):
Ďakujem pekne. V mene pána premiéra si dovolím prečítať jeho odpoveď. „Vážený pán poslanec, za posledných 30 rokov sme tá najprorodinnejšia vláda, akú táto krajina mala. Nevybrali sme sa cestou kultúrnych vojen, ktoré nikam nevedú, ale len polarizujú našu spoločnosť. Naopak, ideme cestou podpory rodiny, aby mladí ľudia mali istotu, že ak sa rozhodnú založiť, založiť si rodinu, štát im pomôže. Historické zvyšovanie rodinných prídavkov, rodičovského bonusu, garantované miesto v materskej škôlke od roku 2025, 14 dní plateného voľna pre otcov po narodení dieťaťa a mnohé ďalšie sú tým najdôležitejším dôkazom, že táto vláda rodiny podporuje. Sú našou prioritou. Ja som bojoval a budem naďalej bojovať za naše rodiny a nebudem hľadať nepriateľa tam, kde jednoducho nie je. Ako je uvedené vyššie, obce nezostanú bez finančnej pomoci štátu pri potrebe rozširovania kapacít materských škôl v súvislosti so zavedením právneho nároku a pri zvýšení osobných aj prevádzkových nákladov, preto nie je namieste vyjadrenie, ako by obce dostali len povinnosti bez toho, aby ministerstvo školstva nenastavilo aj pomoc pre obce. Ministerstvo predpokladá, že na základe vyššie uvedeného, ako aj na základe toho, že kapacity materských škôlok budú ešte rozšírené, že len veľmi malý počet detí nebude môcť byť prijatý do materskej školy, to jest, že si nebude môcť uplatniť svoje právo na prijatie na predprimárne vzdelávanie.“ Ďakujem pekne za pozornosť.
Glenda, Tibor, poslanec NR SR (2012-06-27):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj, Výboru Národnej rady Slovenskej republiky pre ľudské práva a národnostné menšiny a Zahraničnému výboru Národnej rady Slovenskej republiky, ďalej, aby za gestorský výbor určila hlasovaním Výbor Národnej rady Slovenskej republiky pre verejnú správu a regionálny rozvoj s tým, že určené výbory vládny návrh zákona prerokujú v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Přidal, Alojz, poslanec NR SR (2012-02-03):
Bez odporúčania, pán predseda, pretože bola informácia.
Glváč, Martin, podpredseda NR SR (2017-04-06):
Pán poslanec Jarjabek.
Sulík, Richard, predseda NR SR (2011-05-18):
Prosím vás pekne, nevykrikujte tam, druhýkrát vám to hovorím, snažím sa úplne slušne s vami komunikovať. Tak načo to robíte? Ďakujem vám. Pán poslanec Fronc.
Žitňanská, Lucia, podpredsedníčka vlády a ministerka spravodlivosti SR (2016-09-07):
Ďakujem pekne, pán predsedajúci. Vážený pán predsedajúci, vážené dámy, vážení páni, na rokovanie Národnej rady Slovenskej republiky predkladám ako alternát návrh na vyslovenie súhlasu Národnej rady Slovenskej republiky s Tretím protokolom k Všeobecnej dohode o výsadách a imunitách Rady Európy. Účelom tretieho protokolu, ktorý bol prijatý 6. marca 1959 Radou Európy v Štrasburgu, je upraviť právne postavenie Rozvojovej banky Rady Európy. Tretí protokol ustanovuje výsady a imunity banky, orgánov banky a jej úradníkov, ktoré sú potrebné pre nezávislý výkon úradných funkcií. Pri riešení sporov, ktoré nastanú z úverových zmlúv, vymedzuje rozhodcovské konanie. Neoddeliteľnou súčasťou tretieho protokolu je aj štatút banky, ktorý vymedzuje hlavné orgány banky a ich právomoci. Rozvojová banka Rady Európy je multilaterálnou finančnou inštitúciou so sídlom v Paríži a predstavuje hlavný nástroj politiky solidarity rozvíjanej Radou Európy. Rozvojová banka má dnes 41 členov. Slovenská republika je členom Rozvojovej banky od 22. decembra 1998. Poslaním banky je spolufinancovanie sociálne zameraných projektov formou zvýhodnených úverov so splatnosťou 10 až 15 rokov. V roku 2015 Rozvojová banka Rady Európy schválila operácie pre Slovenskú republiku vo výške 464,5 milióna eur. V minulosti Slovenská republika využila finančné prostriedky poskytnuté Rozvojovou bankou napríklad na financovanie projektu Povodne na území Slovenskej republiky, odstránenie následkov a preventívne opatrenia alebo na financovanie projektov v oblasti bytovej a vzdelávacej infraštruktúry. Budúca spolupráca medzi Slovenskou republikou a Rozvojovou bankou bude založená na podpore projektov, ktoré prispejú k hospodárskemu rastu našej ekonomiky, k zamestnanosti a regionálnemu rozvoju. Tretí protokol je podľa Ústavy Slovenskej republiky takzvanou prezidentskou medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb a vyžaduje súhlas Národnej rady Slovenskej republiky. Je zároveň medzinárodnou zmluvou, ktorá bude mať podľa čl. 7 ods. 5 Ústavy Slovenskej republiky prednosť pred zákonmi. Po vyslovení súhlasu Národnej rady Slovenskej republiky bude tretí protokol predložený na ratifikáciu prezidentovi Slovenskej republiky. Vážené dámy, vážení páni, dovoľujem si vás požiadať, aby Národná rada vyslovila s Tretím protokolom k Všeobecnej dohode o výsadách a imunitách Rady Európy súhlas a súčasne rozhodla, že tretí protokol je medzinárodnou zmluvou, ktorá má prednosť pred zákonmi. Ďakujem pekne.
M. Dzurinda, poslanec: (2007-10-23):
Pán Petrák, aký je legitímny záujem občanov. No taký, aby sa prístroj STRATUS nenakupoval za 3 350-tisíc, keď sa dá kúpiť za 2 400-tisíc. Prečo ste sa na to neopýtali? Legitímny záujem občanov je kúpiť mikroskop za 2 200-tisíc, nie za 3 700-tisíc, tak ako to robíte pod taktovkou vášho ministra. Legitímny záujem občanov je diagnostický prístroj, ktorý sa dá kúpiť za 1 200-tisíc, nie za 2 900-tisíc. Prečo ste sa vyhýbali podstate môjho vystúpenia. Áno, ja som politik. O chvíľu kolega Novotný bude hovoriť omnoho viac odborne a už dopredu vám vrelo odporúčam, aby ste jeho vystúpenie počúvali veľmi pozorne. Bude omnoho viac odborné. Ale podstatou môjho vystúpenia je demaskovať asociálnu, neľudskú politiku, ktorú pácha SMER na občanoch tohto štátu. Máte plnú pusu toho, ako vám ide o ľudí. Máte plnú kasu peňazí, aby ste mohli ľuďom pomôcť. Aj pacientom, aj lekárom, aj zdravotným sestrám, aj fyzioterapeutom. Namiesto toho kradnete, rabujete, zahmlievate, sťahujete rolety, pestujete rodinkárstvo, klientelizmus. Úplne škaredé veci, o ktorých ste pred voľbami ľuďom nehovorili. Toto bol môj cieľ.
Zajac, Pavol, poslanec NR SR (2015-10-30):
Vážený pán kolega Baláž, vy ako vládny poslanec, ako donedávna ako riaditeľ nemocnice, tak sa snažíte vykresliť obraz, ako je všetko v zdravotníctve, v našom, v poriadku. V jednom ale s vami súhlasím. Je veľa lekárov, veľa zdravotných sestier, ktoré sa snažia poctivo robiť a čo najlepšie svoju prácu pre pacientov aj v tých ťažkých podmienkach, v akých sa nachádzajú. V tom s vami súhlasím. Ale v mene týchto lekárov, zdravotníckych pracovníkov, zdravotných sestier preto my aj na tejto mimoriadnej schôdzi odvolávaním musíme poukazovať na rozkrádačky, na zlodejiny, na predražené tendre, ktoré sa dejú pod gesciou ministerstva zdravotníctva. Lebo tie peniaze, ktoré sa ukradnú, ktoré idú na tie predražené tendre, tie potom chýbajú v tých nemocniciach. A preto sú kauzy ako kauza SBS Bonul, ktorá vyhrala súťaž vo Všeobecnej zdravotnej poisťovni tým systémom, že konkurenčná firma fungovala tak, že tam sa nachádzala dcéra majiteľa Bonulu. Mimochodom, toho Bonulu, v ktorom bol pán premiér Robert Fico im gratulovať na večierku. A preto poukazujeme na kauzu pána Vaďuru, že takýto človek (reakcia z pléna), takýto človek nikdy sa nemal stať generálnym riaditeľom Všeobecnej zdravotnej poisťovne, keď sa snažil vykšeftovať pozemky pod heliportom v Bratislave. Alebo prenájom budovy Všeobecnej zdravotnej poisťovne na desať rokov za 10 mil. eur. Budova, ktorá nie je ešte ani dostavaná. Z vlastných priestorov poslať ľudí preč a prenajať si budovu za 10 mil. Viete, pre koho to je výhodné? Pre toho developera, ktorý je vlastníkom tej budovy. A už nehovorím o kauzách s tetou Ankou. Za 14 mil. podpísať s vlastnou tetou zmluvy. Samozrejme, že tie peniaze potom chýbajú v tom zdravotníctve. Preto na to musíme poukázať na mimoriadnej schôdzi.
Viskupič, Jozef, poslanec NR SR (2014-03-25):
Ďakujem. Ja si dlhodobo všímam vašu snahu o, alebo to, že máte na srdci nejaký, kultúru parlamentného prejavu a kto by sa mohol a kto by sa nemohol k niečomu vyjadrovať. Ja by som vás chcel poprosiť, odpustite si už tieto reči minimálne voči Jankovi Mičovskému, pretože neviem, kde tento mentorský prístup beriete, keď vám hneď v zapätí človek, ktorý sa v procese trestného práva vyzná a poviete, že urobíte v samotnom prejave tri, štyri bazálne a faktické chyby. Ale zároveň v tom prejave ste spravili, alebo povedali ste takú vec, že tretina sudcov teda je pracovitých a sú snaživí, tretina sudcov tak nejako vegetuje a prežíva a tretina sú tí korupční. Citujem. Vy máte 83 poslancov. Jediné, na čo ste sa zmohli v tom prejave, je hodnotenie stavu do roku 2006. Je rok 2014, pred pár týždňami ste si spomenuli, že je v justícii nejaký problém. Objavil sa tu aj pán kandidát a možno on prinesie tie správy, na ktoré chceme a celý čas sa tu pýtame, že čo bolo tým dôvodom, že pán minister sa rozhodol využiť prostriedok mimoriadneho dovolania, zasiahol do ukončeného prípadu dvomi senátmi a odložil výkon trestu jedného človeka, ktorý zhodou okolností bol na kandidátke SMER-u, HZDS, SNS a Slobodného fóra v Košiciach. Skúste k tomuto povedať niečo a bude tá debata mať odrazu veľký význam. Doteraz sme sa nedopočuli nič.
M. Maďarič, minister kultúry SR: (2006-12-07):
Vážená pani poslankyňa, vaša otázka svedčí o tom, že prikladáte veľký význam ochrane ľudskej dôstojnosti a maloletých v televíznom vysielaní a ja sa v tomto s vami úplne stotožňujem, preto aj moja odpoveď vnímania toho, keď vysielatelia porušujú zákon o vysielaní a retransmisii v § 19 v tom ustanovení, ktoré sa dotýka zobrazovania strelných zbraní a násilia v ponukách programov, že to vnímam negatívne a takisto vnímam negatívne aj ten fakt, ak takéto porušenie alebo aj priamo podnety občanov na porušenie zákona v tomto zmysle Rada pre vysielanie a retransmisiu nerieši alebo nezakročí voči takémuto porušeniu, ak v zákone aj má možnosť vyvodenia sankcie a to formou pokuty. Na druhej strane iste viete, že ministerstvo kultúry nemá kompetenciu kontrolovať Radu pre vysielanie a retransmisiu a ani vyvodzovať nejaké priame konzekvencie voči rade, pretože ide o orgán takpovediac parlamentný, resp. zvolený vami poslancami. Takisto je to parlament, ktorý schvaľuje správu o činnosti Rady pre vysielanie a retransmisiu a takisto jej schvaľuje aj rozpočet. Takže podľa môjho názoru, ak existujú takéto podnety a v tomto zmysle sa aj vaša otázka dá za takýto podnet považovať, treba vyvinúť tlak na predstaviteľov rady predovšetkým cez gestorský výbor, kde aj váš poslanecký klub má svojich zástupcov, a pýtať sa, prečo nereagujú na podnety a prečo nevyužívajú možnosť sankcionovať vysielateľov formou pokuty. Ďakujem. (Potlesk.)
Pčolinský, Peter, doterajší podpredseda NR SR (2023-10-25):
Pán poslanec Ľubomír Vážny.
M. Číž, podpredseda NR SR: (2007-02-09):
(Hlasovanie.) Prítomných 126 poslancov, za návrh 68 poslancov, proti návrhu 48 poslancov, zdržalo sa 10 poslancov. Konštatujem, že tento návrh sme schválili. Nech sa páči.
Grendel, Gábor, podpredseda NR SR (2023-06-13):
Pán poslanec Boris Susko.
P. Paška, predseda NR SR: (2008-03-26):
Pani spravodajkyňa, budeme hlasovať o návrhoch, ktoré pán prezident vrátil, alebo o návrhoch, ktoré predložil pán prezident.
Paška, Pavol, predseda NR SR (2014-02-13):
Pán poslanec Viskupič.
Paška, Pavol, predseda NR SR (2012-11-06):
Hlasujeme. (Hlasujeme.) 129 prítomných, 14 za, 94 proti, 20 sa zdržalo, 1 nehlasoval. Návrh sme neschválili a nebudeme pokračovať ďalej v rokovaní. Ďakujem, pán poslanec. Pán poslanec Milan Panáček uvedie v prvom čítaní hlasovanie o návrhu Mandátového a imunitného výboru na vydanie zákona č. 372/1990 Zb. o priestupkoch. (Hlasovanie o návrhu Mandátového a imunitného výboru Národnej rady Slovenskej republiky na vydanie zákona, ktorým sa mení a dopĺňa zákon 372/1990 Zb. o priestupkoch v znení neskorších predpisov , tlač 233.)
Šeliga, Juraj, podpredseda NR SR (2021-03-30):
Ďakujem, otváram rozpravu. Pýtam sa, či sa niekto hlási do rozpravy. Nikto, ďakujem, vyhlasujem rozpravu za skončenú. Prosím, uveďte návrh hlasovania o návrhu zákona ako o celku.
Laurenčík, Milan, podpredseda NR SR (2020-05-19):
Pán poslanec Marian Kotleba.
D. Švantner, poslanec: (2002-04-04):
Vážená Národná rada, vážené panie poslankyne, vážení páni poslanci, vystúpiť na dnešnej schôdzi Národnej rady k uvedenému návrhu zákona ma určil Výbor Národnej rady Slovenskej republiky pre sociálne veci a bývanie na svojej 73. schôdzi. V súlade s § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Návrh zákona reaguje na diskrimináciu medzi predajcami tovaru a poskytovateľmi služieb. Touto novelou sa odstraňuje diskriminácia pri platbe odvodov poistného do Sociálnej poisťovne. Pri rovnakej výške zisku nie je skutočný zisk u predajcu tovarov a poskytovateľa služieb rovnaký, ale často sa diametrálne líši, čím navrhovateľ príkladmi v dôvodovej správe odôvodňuje svoj návrh. Zo stanoviska Ministerstva financií Slovenskej republiky vyplýva, že navrhovateľ zákona nepredložil kvantifikáciu finančného dopadu na štátny rozpočet. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že návrh zákona prerokuje v druhom čítaní. Súčasne odporúčam v zmysle § 74 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov v súlade s rozhodnutím predsedu Národnej rady Slovenskej republiky č. 1449 z 11. januára 2002 prideliť návrh poslanca Národnej rady Slovenskej republiky Rastislava Šeptáka na vydanie zákona, ktorým sa mení a dopĺňa zákon Slovenskej národnej rady č. 100/1988 Zb. o sociálnom zabezpečení v znení neskorších predpisov (tlač č. 1320), na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre financie, rozpočet a menu. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prerokovali v súlade s rozhodnutím predsedu Národnej rady Slovenskej republiky v lehote do 7. mája 2002 a gestorský výbor v lehote do 10. mája 2002. Ďakujem, pán predsedajúci, skončil som.
Čepček, Martin, poslanec NR SR (2021-12-07):
Ďakujem pekne. No, nie je vám divné, kolegyne a kolegovia, že tu je úplne jedno, či je niekto pozitívny a šíri COVID, alebo je negatívny, ale tu ide o to, aby bol niekto buď zaočkovaný, alebo nezaočkovaný, a keď sa pozrieme do zahraničia, už rakúsky kancelár, bývalý, Sebastian Kurz povedal, pre očkovaných ľudí sa pandémia skončila a toto bolo 7. 9. 2021, kedy to povedal, tak asi toľko k tomu. Ďakujem kolegovia.
Přidal, Alojz, poslanec NR SR (2015-11-27):
A veď ste dali, veď ste dali.
Nicholsonová, Lucia, podpredsedníčka NR SR (2016-06-07):
Ďakujem pekne. Pán premiér tvrdí, že táto krajina ekonomicky funguje. Neviem, čo to má spoločné s odvolávaním pána ministra Kaliňáka, ale v každom prípade ja si myslím opak, lebo tá krajina by fungovala, ak by radosť nad makroekonomickými číslami zdieľali okrem ministra financií aj ľudia aspoň čiastočne. A napríklad portál Biznis insider dnes aktuálne píše o Slovensku ako o jednej z najskorumpovanejších krajín sveta, a to aj kvôli nedoriešeným kauzám, ako boli Gorila a ďalšie. Ja to tak vnímam, že pán Kaliňák je momentálne pre SMER napriek tomu, čo tu deklaruje premiér Fico, jedným z najzraniteľnejších miest, pretože jeho kauzy sa stávajú príliš okaté, príliš vyčnievajú, príliš ich vidieť a takto nejako to bolo aj s pánom Paškom, ak si spomínam, a SMER si podľa mňa už nemôže dovoliť prísť o ďalšiu polovicu poslancov, tak ako o ňu prišiel po ostatných voľbách v porovnaní s minulým volebným obdobím. A preto celkom úprimne ja si nemyslím, že pre pána Kaliňáka je hrozbou opozícia, pretože tam jednoducho tie opozičné čísla nepustia. Ale myslím si, že bude jedným z tých, o ktorých sa SMER v krátkom čase bude musieť samo očistiť aj kvôli kauzám ako Bašternák a DPH. (Potlesk.)
Grausová, Natália, poslankyňa NR SR (2017-05-10):
Ďakujem pekne za slovo. Ja sa chcem pani poslankyne Zemanovej spýtať, že keď budú povedzme schválené tieto vaše pozmeňujúce návrhy, či budete pokladať potom tento zákon za prijateľný a že či by teda možno nebolo lepšie možno ho teda preložiť alebo počkať s ním. Ďakujem.
Bugár, Béla, podpredseda NR SR (2019-06-24):
Ďakujem pekne. Pani poslankyňa bola jediná, ktorá sa prihlásila do rozpravy, preto rozpravu končím a zároveň sa pýtam, či niekto z prítomných navrhovateľov alebo spravodajkyňa, chcete sa vyjadriť k rozprave. (Reakcia spravodajkyne.) Nech sa páči, navrhnite.
Pellegrini, Peter, predseda NR SR (2015-03-13):
Ďakujem pekne. S faktickou poznámkou pani poslankyňa Šípošová, nech sa páči.